Maskiner+i+tekstilindustrien

Jeg skal ta for meg Spinning Jenny og de andre spinnemaskinene.

Den første industrielle revolusjonen varte i litt over 100 år, fra ca. 1750 til 1870, og er da knyttet mest til Storbritannia. Grunnen til at den første industrielle revolusjonen oppstod, endringene i jordbruket hadde mye å si. Jordbruket ble mye mer avansert, da det kom nye typer ploger, såmaskiner og nye grønnsaker ble dyrket som økte kunnskapen og bidro til å øke veksten og produktiviteten. Dette gjorde at mange av bønder og husmenn ble overflødige og ble nødt til å få seg industriarbeid på fabrikker. En annen viktig faktor var at folketallet hadde økt svært mye før revolusjonen og fortsatte å øke. Dette var fordi folket fikk bedre kunnskap om hygiene, epidemier og de hadde mer mat. Derfor ble tilgangen på arbeidskraft til å jobbe på fabrikkene større.

Spinning Jenny er den første spinnemaskinen som kunne brukes industrielt. Det er den som er mest kjent av de nye innretningene, den ble oppfunnet av den britiske veveren James Hargreaves i 1764. Grunnen til at den fikk navnet Spinning Jenny var at den er oppkalt etter konen til James, Jenny. Slik fungerte spinnemaskinen: spinneren sveivet på hjulet, bomullen kardet ferdig og rullet opp på spoler. Så trakk maskinen ut og tvinnet tråden. Den spant like mye som 20-30 personer hadde kunnet gjort på hver sin rokk.

Spinnemaskinen Spinning Jenny var et resultat av et ønske om å få effektivisere de forskjellige prosessene slik at de raskere og billigere kunne produsere garn. Dette førte til at garnet kunne bli levert raskere til veverne, men sjøl om det allerede var bra så mente enkelte mennesker at spinningen kunne gå enda fortere. Derfor dukket det også stadig opp nye versjoner av den originale Spinning Jenny. Denne nymoderne spinnemaskinen ble drevet av håndkraft, så det var veldig tungt arbeid for de menneskene som skulle drive maskinen. Men dette fikk en ny vending bare 4 år etterpå, for i 1768 så kom Richard Arkwright opp med den geniale ideen å kople spinnemaskinen til et vannhjul. Etter dette var gjort så økte produksjonen med 50 %. Men så ble Arkwrights maskin erstattet av en maskin som Samuel Crompton fant opp, den ble kalla for en ”muldyrmaskin”, i den så blandet han elementene fra Hargreaves’ og Arkwrights oppfinnelser. Grunnen til at den ble kallet for en muldyrmaskin, er nettopp fordi den er blandet av to oppfinnelser, slik som muldyret er blandet av et esel og hest. De aller første muldyrmaskinene hadde bare 216 spoler og spant en kvalitetstråd som vakte stor oppsikt i tida. Den siste forbedringen av den opprinnelige Spinning Jenny kom i 1785, da dampmaskinen til James Watt ble brukt til å drive spinnemaskinen. I 1830 fantes det dampdrevne spinnemaskiner med 1200 spoler, så det var helt klart forbedring. Det vil da altså si at koplingen mellom dampmaskinen og spinnemaskinen var helt klart det avgjørende gjennombruddet i industrialiseringen.

Årsaken til at enkelte folk prøvde så godt de kunne å gjøre spinnemaskinene enda bedre hele tiden var nok på grunn av den enorme etterspørselen etter tekstil. Dette var fordi befolkningsveksten i Storbritannia og Europa eksploderte. Det sier jo litt når folketallet øker fra 150 millioner til 400 millioner mennesker i Europa på bare 150 år. Og dette skjedde som sagt fordi folket fikk bedre kunnskap om hygiene og mat, dermed ble det mindre sykdommer og gjennomsnittsalderen steg. Også fordi blant annet jordbruksrevolusjonen førte til at overskuddet av produksjonen økte fra 10-30 % opp til ca 50 %. Så det var blitt mer produktivitet i jordbruket, det ble produsert mer mat så derfor ble ikke befolkningen rammet av noen form for hungersnød, og dermed vokste den. Vi ser til slutt at James Hargreaves oppfinnelse av Spinning Jenny har hatt utrolig mye å si for den industrielle revolusjonen. Tekstilindustrien skal ha mye av æren for revolusjonen, de fikk opprettet de første fabrikkene, og de startet en form for masseproduksjon. Men årsaken til at tekstilindustrien ble så stor er jo på grunn av matproduksjonen og at folketallet vokste seg skyhøyt og det ble nødvendig med mer tekstil.